CELEX: 32008D0282
Language: da
Date: 2008-03-17 00:00:00
Title: 2008/282/EF: Kommissionens beslutning af 17. marts 2008 om ændring af beslutning 2007/76/EF om gennemførelse af Europa-Parlamentets og Rådets forordning (EF) nr. 2006/2004 om samarbejde mellem nationale myndigheder med ansvar for håndhævelse af lovgivning om forbrugerbeskyttelse, for så vidt angår gensidig bistand (meddelt under nummer K(2008) 987) (EØS-relevant tekst)

1.4.2008   
            
            
               DA
            
            
               Den Europæiske Unions Tidende
            
            
               L 89/26
            
         
      KOMMISSIONENS BESLUTNING
   
   af 17. marts 2008
   om ændring af beslutning 2007/76/EF om gennemførelse af Europa-Parlamentets og Rådets forordning (EF) nr. 2006/2004 om samarbejde mellem nationale myndigheder med ansvar for håndhævelse af lovgivning om forbrugerbeskyttelse, for så vidt angår gensidig bistand
   (meddelt under nummer K(2008) 987)
   (EØS-relevant tekst)
   (2008/282/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 2006/2004 af 27. oktober 2004 om samarbejde mellem nationale myndigheder med ansvar for håndhævelse af lovgivning om forbrugerbeskyttelse (forordningen om forbrugerbeskyttelsessamarbejde) (1), særlig artikel 7, stk. 3, artikel 8, stk. 7, artikel 9, stk. 4, og artikel 12, stk. 6, og
   ud fra følgende betragtninger:
   
               (1)
            
            
               Den 22. december 2006 vedtog Kommissionen beslutning 2007/76/EF (2) om gennemførelse af forordning (EF) nr. 2006/2004. Ved denne beslutning fastsættes bestemmelser for gennemførelsen af forordning (EF) nr. 2006/2004, for så vidt angår gensidig bistand kompetente myndigheder imellem og betingelser for denne bistand.
            
         
               (2)
            
            
               Beslutning 2007/76/EF bør ændres for at præcisere, hvilke oplysninger myndighederne er forpligtet til at udlevere og fristen for indberetning om de trufne håndhævelsesforanstaltninger og disses virkning efter en anmodning om håndhævelsesforanstaltninger.
            
         
               (3)
            
            
               Beslutning 2007/76/EF bør også ændres for at præcisere, hvilke oplysninger der skal udleveres i forbindelse med indberetning om håndhævelsesforanstaltninger eller en anmodning om gensidig bistand efter indberetning af en varsling.
            
         
               (4)
            
            
               Der bør også opstilles hovedprincipper for koordinering af markedsovervågning og håndhævelse for at sikre effektiv håndhævelse i hele Fællesskabet.
            
         
               (5)
            
            
               Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 19, stk. 1, i forordning (EF) nr. 2006/2004 —
            
         VEDTAGET FØLGENDE BESLUTNING:
   Artikel 1
   I beslutning 2007/76/EF indsættes følgende som artikel 7a:
   
      »Artikel 7a
      Koordinering af markedsovervågning og håndhævelse
      Principperne for koordinering af markedsovervågning og håndhævelse er fastsat i bilagets kapitel 6.«
   
   Artikel 2
   Bilaget til beslutning 2007/76/EF ændres som angivet i bilaget til nærværende beslutning.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 17. marts 2008.
      
         
            På Kommissionens vegne
         
         Meglena KUNEVA
         
         
            Medlem af Kommissionen
         
      
   
   
      (1)  EUT L 364 af 9.12.2004, s. 1. Senest ændret ved direktiv 2007/65/EF (EUT L 332 af 18.12.2007, s. 27).
   
      (2)  EUT L 32 af 6.2.2007, s. 192.
   
      BILAG
      I bilaget til beslutning 2007/76/EF foretages følgende ændringer:
      
                  1)
               
               
                  I punkt 1.1. c) indsættes følgende:
                  
                              »viii)
                           
                           
                              produktets eller tjenesteydelsens navn
                           
                        
                              ix)
                           
                           
                              COICOP-kode, [Classification of Individual Consumption According to Purpose (United Nations statistical methodology, http://unstats.un.org/unsd/cr/registry/regcst.asp?Cl = 5)]
                           
                        
                              x)
                           
                           
                              anvendt reklame- eller salgsmedium.«
                           
                        
            
                  2)
               
               
                  Følgende indsættes som punkt 1.3.5:
                  1.3.5.   Når der træffes en håndhævelsesforanstaltning, underretter den bistandssøgte myndighed, jf. artikel 8, stk. 6, i forordning (EF) nr. 2006/2004, Kommissionen og alle andre kompetente myndigheder udpeget af medlemsstaterne som værende ansvarlige for håndhævelsen af den lovgivning, som overtrædelsen vedrører, om de trufne foranstaltninger og disses virkning på overtrædelsen inden for Fællesskabet.
                  Den skal sammen med de trufne håndhævelsesforanstaltninger og disses virkning på overtrædelsen inden for Fællesskabet indberette følgende:
                  
                              a)
                           
                           
                              detaljerede oplysninger om den bistandssøgte og den bistandssøgende kompetente myndighed
                           
                        
                              b)
                           
                           
                              sælgers eller leverandørs navn
                           
                        
                              c)
                           
                           
                              produktets eller tjenesteydelsens navn
                           
                        
                              d)
                           
                           
                              klassificeringskoden
                           
                        
                              e)
                           
                           
                              anvendt reklame- eller salgsmedium
                           
                        
                              f)
                           
                           
                              retsgrundlag
                           
                        
                              g)
                           
                           
                              arten af overtrædelse inden for Fællesskabet
                           
                        
                              h)
                           
                           
                              anslået antal forbrugere, som formodes at lide skade, og anslået økonomisk tab.«
                           
                        
            
                  3)
               
               
                  Punkt 2.1.5, første punktum, affattes således:
                  2.1.5.   Den bistandssøgende myndighed skal anmode Kommissionen om at fjerne oplysningerne fra databasen, så snart det er teknisk muligt, og under alle omstændigheder senest syv dage efter at sagen er afsluttet, hvis det efter en anmodning i henhold til artikel 6 i forordning (EF) nr. 2006/2004 viser sig.«
               
            
                  4)
               
               
                  Følgende indsættes som punkt 2.1.6:
                  2.1.6.   Den bistandssøgte myndighed skal underrette Kommissionen og de andre berørte kompetente myndigheder om de håndhævelsesforanstaltninger, der er truffet i henhold til artikel 8, stk. 6, i forordning (EF) nr. 2006/2004, så snart det er teknisk muligt, og under alle omstændigheder senest syv dage efter at foranstaltningerne er truffet.«
               
            
                  5)
               
               
                  Titlen på kapitel 3 ændres til »VARSLINGER«.
               
            
                  6)
               
               
                  I kapitel 3 indsættes »3.1.« i begyndelsen af teksten.
               
            
                  7)
               
               
                  I kapitel 3 indsættes følgende:
                  3.2.   Når en kompetent myndighed træffer håndhævelsesforanstaltninger i forbindelse med en varsling, underretter den Kommissionen og alle andre kompetente myndigheder udpeget af medlemsstaterne som værende ansvarlige for håndhævelsen af den lovgivning, som overtrædelsen vedrører, om disse foranstaltninger, jf. artikel 7, stk. 2, i forordning (EF) nr. 2006/2004.
                  Den skal sammen med de trufne håndhævelsesforanstaltninger indberette følgende:
                  
                              a)
                           
                           
                              detaljerede oplysninger om den kompetente myndighed, som har truffet foranstaltningerne
                           
                        
                              b)
                           
                           
                              sælgers eller leverandørs navn
                           
                        
                              c)
                           
                           
                              produktets eller tjenesteydelsens navn
                           
                        
                              d)
                           
                           
                              klassificeringskoden
                           
                        
                              e)
                           
                           
                              anvendt reklame- eller salgsmedium
                           
                        
                              f)
                           
                           
                              retsgrundlag
                           
                        
                              g)
                           
                           
                              arten af overtrædelse inden for Fællesskabet
                           
                        
                              h)
                           
                           
                              anslået antal forbrugere, som formodes at lide skade, og anslået økonomisk tab.
                           
                        3.3.   Når en kompetent myndighed modtager en anmodning om gensidig bistand i forbindelse med en varsling, underretter den Kommissionen og alle andre kompetente myndigheder udpeget af medlemsstaterne som værende ansvarlige for håndhævelsen af den lovgivning, som overtrædelsen vedrører, om anmodningen.
                  Den skal sammen med den modtagne anmodning indberette følgende:
                  
                              a)
                           
                           
                              detaljerede oplysninger om den kompetente myndighed, der anmoder om gensidig bistand
                           
                        
                              b)
                           
                           
                              i givet fald sælgers eller leverandørs navn
                           
                        
                              c)
                           
                           
                              produktets eller tjenesteydelsens navn
                           
                        
                              d)
                           
                           
                              klassificeringskoden
                           
                        
                              e)
                           
                           
                              anvendt reklame- eller salgsmedium
                           
                        
                              f)
                           
                           
                              retsgrundlag
                           
                        
                              g)
                           
                           
                              arten af overtrædelse inden for Fællesskabet
                           
                        
                              h)
                           
                           
                              anslået antal forbrugere, som formodes at lide skade, og anslået økonomisk tab.«
                           
                        
            
                  8)
               
               
                  Følgende indsættes som kapitel 6:
                  »6.   KAPITEL 6 — KOORDINERING AF MARKEDSOVERVÅGNING OG HÅNDHÆVELSE
                  6.1.   For at opfylde forpligtelsen i artikel 9, stk. 2, i forordning (EF) 2006/2004 kan alle de berørte kompetente myndigheder beslutte, at en af dem koordinerer håndhævelsesindsatsen. De kompetente myndigheder skal tage hensyn til de særlige forhold, der gør sig gældende i hvert enkelt tilfælde, men normalt udpege den myndighed til koordinerende myndighed, hvor den erhvervsdrivende har sit hovedsæde eller hovedaktivitetsområde, eller hvor det største antal forbrugere, som lider skade, befinder sig.
                  6.2.   Kommissionen vil, hvis den opfordres til det, fremme koordineringen.«